**LĒMUMS**

Liepājā

|  |  |
| --- | --- |
| 2023. gada 18. maijā | Nr.168/6  (prot. Nr.6, 17.§) |

Par zemesgabala Jāņa Asara ielā 45

daļas nomas līguma darbības termiņa

pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 29.4. un 30.1. apakšpunktu, 53. un 137. punktu, izskatot biedrības “Liepājas kinoloģiskais centrs “SHUTZENGEL”” 2023. gada 6. aprīļa iesniegumu, zemes nomas līgumu, kas 2018. gada 7. jūnijā noslēgts starp Liepājas pilsētas pašvaldību un biedrību “Liepājas kinoloģiskais centrs “SHUTZENGEL””, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 17. aprīļa priekšlikumu (sēdes protokols Nr.8) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 11. maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Pagarināt biedrībai “Liepājas kinoloģiskais centrs “SHUTZENGEL”” (reģistrācijas Nr.40008117843; juridiskā adrese: Pīļu iela 42, Liepāja) zemes nomas līgumu par zemesgabala Jāņa Asara ielā 45, Liepājā (kadastra Nr.1700 012 0768) daļas 4987 kv.m platībā iznomāšanu suņu apmācību laukuma iekārtošanai termiņu līdz 2028. gada 6. jūnijam.

2. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju parakstīt ar lēmumu saistītos grozījumus zemes nomas līgumā, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

3. Gadījumā, ja biedrības “Liepājas kinoloģiskais centrs “SHUTZENGEL”” vainas dēļ grozījumi 2018. gada 7. jūnijā noslēgtajā zemes nomas līgumā par zemesgabala Jāņa Asara ielā 45 daļas nomu netiek noslēgti viena mēneša laikā no lēmuma pieņemšanas dienas, zemesgabala daļa atbrīvojama.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |